**Likumprojekts**

**Grozījumi Saeimas kārtības rullī**

Izdarīt Saeimas kārtības rullī (Latvijas Republikas Saeimas un Ministru Kabineta Ziņotājs, 1994, 17., 24.nr.; 1995, 10., 24.nr.; 1996, 13., 22.nr.; 1997, 12., 21.nr.; 1998, 22.nr.; 2000, 2.nr.; 2001, 5., 10.nr.; 2002, 12., 22.nr.; 2004, 23.nr.; 2005, 14.nr.; 2006, 8., 14., 24.nr.; 2008, 3., 13.nr.; 2009, 2., 6., 12., 15., 17.nr.; Latvijas Vēstnesis, 2009, 205.nr.; 2010, 178., 206.nr.; 2011, 99.nr.; 2012, 18.nr.; 2014, 218.nr.; 2015, 209.nr.) šādus grozījumus:

1. Izteikt 85.panta piektās daļas sesto apakšpunktu šādā redakcijā:

“6) kādas konsultācijas ir notikušas ar kādām formālām un neformālām sabiedrības grupām vai privātpersonām, norādot konkrēto normu (pantu, tā daļu vai punktu);”

1. Papildināt ar 150.1 pantu šādā redakcijā:

“150.1 Deputātam, iesniedzot komisijai savus priekšlikumus, ir jānorāda, kādas konsultācijas ir notikušas, ar kādām un neformālām sabiedrības grupām vai privātpersonām, norādot konkrēto normu (pantu, tā daļu vai punktu).”

1. Papildināt ar 150.2 pantu šādā redakcijā:

“150.2 Saeimas tīmekļa vietnē attiecīgā komisija pirms sēdes publicē vispārpieejamo informāciju par sēdes darba kārtībā iekļautajiem jautājumiem – informāciju par uzaicinātajām personām, saņemtajām vēstulēm un atzinumiem par attiecīgo jautājumu vai likumprojektu, deputātu iesniegtos priekšlikumus un citus dokumentus.”

1. Papildināt pielikumu “Saeimas deputātu ētikas kodekss” ar 24.punktu šādā redakcijā:

“24. Deputāts ievēro vienlīdzības un atklātības principus saziņā ar formālām un neformālām sabiedrības grupām un privātpersonām.”

Iesniedzējs: Ministru prezidents M.Kučinskis

Vīzē: Korupcijas novēršanas un

apkarošanas biroja priekšnieks J.Streļčenoks

2016.05.24. 11:17

226

A.Strīķeris, 67356168,

Alvils.Strikeris@knab.gov.lv